32007D0009
L 007/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 декември 2006 година
за изменение на Решение 2005/779/EО относно ветеринарно-санитарните мерки срещу везикулозна болест по свинете в Италия
(нотифицирано под номер C(2006) 6574)
(текст от значение за ЕИП)
(2007/9/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/EИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 10, параграф 4 от нея,
като има предвид, че:
(1)
Решение 2005/779/EО на Комисията от 8 ноември 2005 г. относно ветеринарно-санитарните мерки срещу везикулозна болест по свинете в Италия (2) беше прието в отговор на наличието на тази болест в Италия. То определя правилата за здравето на животните по отношение везикулозната болест по свинете за региони от тази държава-членка, която е призната като свободна от тази болест и за региони, които не са признати за такива.
(2)
В светлината на информацията, която сега е представена от Италия, мерките предвидени в Решение 2005/779/EО по отношение надзора на стопанствата и центрове за събиране на прасета, и по-специално по отношение тестването на вземането на проби които трябва да се извършат, следва да бъдат увеличени в интерес на предотвратяване разпространението на болестта. В допълнение, придвижването на прасетата от стопанства и региони, които не са признати като свободни от везикулозна болест следва да бъдат по-рестриктивни.
(3)
Следователно Решение 2005/779/EО следва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2005/779/EО се изменя, както следва:
1.
В член 5 въвеждащата фраза на параграф 2 се заменя със следното:
„2. В стопанства, където се отглеждат разплодни свине, вземане на проби за серологично изследване се извършва на следните интервали при случайна проба на 12 разплодни свине или на всички разплодни свине, където има по-малко от 12 развъдни свине в стопанството:“
2.
Член 6 се заменя от следното:
„Член 6
Надзор в региони, които не са признати като свободни от везикулозна болест по свинете
1. Италия осигурява, че процедурите за вземане на проби и проверки за откриване на везикулозна болест по свинете, се извършват както са определени в параграфи 2, 3 и 4 в региони, които не са признати като свободни от тази болест.
2. В стопанства, признати като свободни от везикулозна болест по свинете където се отглеждат разплодни свине, се спазват разпоредбите определени в член 5, параграф 2.
3. В стопанства, признати като свободни от везикулозна болест по свинете където не се отглеждат разплодни свине, вземане на проби и серологично изследване се извършват два пъти годишно на случайна проба от 12 прасета или на всички прасета, където има по-малко от 12 прасета в стопанството.
4. В центрове за събиране на свине, вземането на проби от изпражнения за вирологично изследване се извършват на всеки два месеца във всяка кочина, където обикновено прасетата обикновено се държат.
Прасетата не се придвижват от събирателния център докато не се получат отрицателни резултати от тези тестове.“
3.
Член 7 се заменя със следното:
a)
параграф 1 се заменя със следното:
„1. Италия осигурява, че се спазват параграфи 3 и 4 за движението на живи прасета в Италия.“
б)
параграф 2 се заличава.
в)
параграфи 3 и 4 се заменят със следното:
„3. Придвижването на прасета от стопанство, което не е признато като свободно от везикулозна болест по свинете, се забранява до признаването на стопанството като свободно от тази болест.
4. Движението на прасета от региони, които не са признати като свободни от везикулозна болест по свинете до други региони на Италия, се забранява.“
4.
В член 8 буква д) се заменя със следното:
„д)
изследването на проби и серологичното изследване се извършва както следва:
i)
прасета в стопанството на предназначение се изследват най-малко 28 дни след придвижването и серологичното изследване се извършва върху достатъчен брой от тези прасета за да се открие 5 % разпространението на везикулозна болест по свинете с интервал на сигурност 95 %; това изследване трябва да включва прасетата придвижени в стопанството на предназначение и прасета не могат да се придвижват от това стопанство докато това изследване не се е провело с отрицателни резултати;
ii)
прасетата, които се придвижват до кланица, се изследват в рамките на периода от 10 дена преди придвижването и серологичното изследване се извършва върху достатъчен брой от тези прасета за да се открие разпространението на везикулозна болест по свинете 5 % с интервал на сигурност 95 %; тези прасета не могат да се придвижват от стопанството на произход докато изследването не се е провело с отрицателни резултати;“
Член 2
Адресати на настоящото решение са държавите-членки.
Съставено в Брюксел на 18 декември 2006 година.